4. आधुनिक काल (1971 से आगे) : सन् 1970 के बाद बदलती पारिवारिक, सामाजिक एवं राजनैतिक परिस्थितियों ने जनमानस की सोच व जीवन शैली बदली। आम जन का दृष्टिकोण संतोष एवं त्याग से हटकर स्वार्थी एवं भोगवादी हो गया। धन लोलुपता, मतलबी रिश्ते, बिगड़ते सम्बन्ध, ह्रास होते संस्कार एवं नैतिक मूल्य एवं राजनैतिक छलछद्म परिवेश ने जीवन मूल्यों को खण्डित कर दिया। जीवन के इन खण्डित क्षणों को सूक्ष्मता से परिभाषित करने के लिए आधुनिक हिन्दी लघुकथा का जन्म हुआ। इस काल को दो उपकालों में रखा गया है –